# *E L Ő T E R J E S Z T É S*

**„*Litéri ingatlanok kiemelt önkormányzatiberuházási területté történő nyilvánítása,***

***övezeti besorolások módosítása”***

Litér Község Önkormányzatának Pénzügyi Gazdasági és Településfejlesztési Bizottsága

Litér Község Önkormányzatának Képviselő-testülete

**2019 év február hó 27 nap**

***Tisztelt Bizottsági Tag!***

***Tisztelt Képviselő Asszony/Úr!***

Litér Község Önkormányzatának Képviselő-testülete a 2018. november hó 29. napján tartott ülésén tárgyalt és döntött több településrendezési eszköz módosítását érintő fejlesztésről, amelyek mellett további ingatlanok övezeti besorolásnak módosítása is szükségszerűvé vált.

* A Csivitelő Óvoda és Bölcsőde szomszédságában lévő, Árpád u. 4. szám alatti, **92 hrsz**
569 m2 területű ingatlanból cca. 90 m2 területű ingatlanrészt megvásárol Litér Község Önkormányzata, amellyel bővítésre kerül az új bölcsőde és meglévő óvoda épület zöldterülete. A 92 hrsz-ú ingatlan jelenleg „Vt2” építési övezeti besorolású ingatlan, amelyet „***Vt1***” övezetre kívánunk módosítani ***450 m2***beépíthetőséggel. Javalom az ingatlan kiemelt önkormányzati beruházási területté történő nyilvánítását.
* A **681/20 hrsz**-ú ingaltan tulajdonosa kezdeményezte az ingatlanának „K-Tur” övezetből „***Lke2***” övezetbe történő módosítását lakótelkek kialakítása céljából, a településrendezési eszközök módosítási költségeinek viselése mellett. Javalom az ingatlan kiemelt önkormányzati beruházási területté történő nyilvánítását.
* A **060 hrsz**-ú ingatlan tulajdonosa kezdeményezte az ingatlanának „Gksz3” övezetből „***Lke1***” övezetbe történő módosítását és az ingatlan belterületbe vonását, lakótelkek kialakításának céljából, a településrendezési eszközök módosítási költségeinek viselése mellett. Javalom az ingatlan kiemelt önkormányzati beruházási területté történő nyilvánítását.
* A Dózsa György u. 37. szám (**627 hrsz**) alatti ingatlanon üzemelő élelmiszerbolt jelenleg „Vt1” településközpont övezetbe tartozik. Annak érdekében, hogy az ingatlanon meglévő élelmiszerbolt jövőbeni üzemeltetését a településrendezési eszközökkel is biztosítsuk, szükséges az ingatlan „***Gksz***” kereskedelmi szolgáltató terület övezetbe történő sorolása.
* A Templom utcában meglévő sorházak mellett lévő **632/2 és 632/1 hrsz** beépítetlen területeken további 5 lakásos sorházak építését gátolja a terület jelenlegi „Vt1” övezeti besorolása, amely övezet szabályozásai szerint az övezet telkén elhelyezett épület maximum 2 lakó rendeltetési egységet tartalmazhat. Javaslom a korlátozás feloldását, lehetőséget biztosítva ezáltal új ***5 lakásos sorházak*** építésére, valamint egyúttal a meglévő 5 lakásos sorházakkal beépült 632/3 és 632/4 hrsz ingatlanok szabályozásainak rendezését.
* Litérnek a Balatonfűzfővel határos külterületi ipari területén a „Gip1” építési övezetben lévő **034/\*\* hrsz** ingatlanokon a HÉSZ vonatkozó szabályozása szerint ***csarnok*** jellegű kereskedelmi és raktározási rendeltetésű épület nem helyezhető el. Javaslom a korlátozás feloldását a magterület és pufferterület övezettel nem érintett „Gip1” ipari területeken, lehetőséget biztosítva ezzel az ipari területen új, korszerű csarnok épület építésére.

Kérem Önöket, hogy a fenti ingatlanokat érintő településrendezési eszközök módosításáról dönteni szíveskedjenek.

Litér, 2019. február 22. *Szedlák Attila s.k.*

 Litér Község Polgármestere

*Előterjesztést készítette: Keresztes Ariel Zoltán*

*Oldal: 1*

**Litér Község Önkormányzata Képviselő-testületének**

**…../2019.(II.27.) LKt. határozata**

Litér Község Önkormányzatának Képviselő-testülete arról határozott, hogy az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Kormányrendelet 32.§ (6) bekezdés c) pontja alapján a Litér közigazgatási területén lévő **92, 681/20, 060** helyrajzi számú ingatlanokat ***kiemelt önkormányzati beruházási területté*** nyilvánítja.

A Képviselő-testület megbízza a Polgármestert a szükséges intézkedések megtételével.

Felelős: Szedlák Attila polgármester

Határidő: azonnal

**Litér Község Önkormányzata Képviselő-testületének**

**…../2019.(II.27.) LKt. határozata**

Litér Község Önkormányzatának Képviselő-testülete arról határozott, hogy az önkormányzat tulajdonában lévő 8196 Litér, Dózsa György u. 37. szám alatti, **627** helyrajzi számú ingatlant „Vt1” településközpont övezetből „**Gksz**” kereskedelmi szolgáltató övezetbe sorolja az ingatlanon lévő élelmiszerbolt üzemelésére tekintettel.

A Képviselő-testület megbízza a Polgármestert a szükséges intézkedések megtételével.

Felelős: Szedlák Attila polgármester

Határidő: azonnal

**Litér Község Önkormányzata Képviselő-testületének**

**…../2019.(II.27.) LKt. határozata**

Litér Község Önkormányzatának Képviselő-testülete arról határozott, hogy a Templom utcában meglévő sorházak melletti **632/2 és 632/1** helyrajzi számú, „Vt1” övezetbe tartozó beépítetlen ingatlanokon lehetőséget biztosít **5 lakásos új sorházak építésére** az ingatlanok övezeti besorolására vonatkozó korlátozás feloldásával, amely szerint az övezet telkén elhelyezett épület maximum 2 lakó rendeltetési egységet tartalmazhat, valamint egyúttal a meglévő 5 lakásos sorházakkal már beépült 632/3 és 632/4 hrsz ingatlanok szabályozásai is rendezésre kerülnek.

A Képviselő-testület megbízza a Polgármestert a szükséges intézkedések megtételével.

Felelős: Szedlák Attila polgármester

Határidő: azonnal

**Litér Község Önkormányzata Képviselő-testületének**

**…../2019.(II.27.) LKt. határozata**

Litér Község Önkormányzatának Képviselő-testülete arról határozott, hogy a „**Gip1**” építési övezetben lévő 034/3, 034/5, 034/21, 034/23, 034/25, 034/27, 034/28, 034/29, 034/30, 034/32, 034/33, 034/63, 034/70, 034/72, 034/73, 034/74, 034/75, 034/81, 034/82, 034/83, 034/85, 034/86, 034/87, 034/91, 034/92, 034/93, 034/94 helyrajzi számú ingatlanok esetében, amelyek nem tartoznak az Országos Ökológiai Hálózat – Magterület és Pufferterület övezetébe, lehetőséget biztosít **csarnok** jellegű kereskedelmi és raktározási rendeltetésű épület elhelyezésére.

A Képviselő-testület megbízza a Polgármestert a szükséges intézkedések megtételével.

Felelős: Szedlák Attila polgármester

Határidő: azonnal